b"\n_START_ARTICLE_\nCahors\n_START_SECTION_\nGeografija\n_START_PARAGRAPH_\nMesto le\xc5\xbei v ju\xc5\xbeni Franciji ob reki Lot 115 km severno od Toulousa. Skozenj poteka ena od \xc5\xa1tirih romarskih poti v Santiago de Compostelo Via Podiensis z za\xc4\x8detkom v Le Puy-en-Velayu.\n_START_SECTION_\nZgodovina\n_START_PARAGRAPH_\nUstanovitev kraja sega nazaj v keltske \xc4\x8dase. Njegovo ime izhaja iz plemena Cadurques, od tod tudi dana\xc5\xa1nje ime za njegove prebivalce - Cadurciens. V rimskem obdobju se je kraj imenoval Divona Cadureorum, kasneje Cadurca. V zgodnjem srednjem veku je postal sede\xc5\xbe \xc5\xa1kofije in bil na podlagi ugodne za\xc5\xa1\xc4\x8ditne lege \xc5\xbee v 6. stoletju premo\xc5\xbeno trgovsko mesto. Od 9. stoletja je bilo podrejeno Toulousu. Najve\xc4\x8dji pomen je Cahors do\xc5\xbeivel v 13. stoletju, ko je postal prvo ban\xc4\x8dno sredi\xc5\xa1\xc4\x8de Evrope. Zaradi oderu\xc5\xa1kih obresti ga je Cerkev ozna\xc4\x8dila za gre\xc5\xa1nega, kot takega pa ga je omenjal tudi Dante v svojem Peklu skupaj s Sodomo._NEWLINE_V kraju je bil leta 1249 rojen \xc4\x8devljarjev sin Jacques Du\xc3\xa8ze oz. d'Euse, za \xc4\x8dasa Avignonskega izgnanstva pape\xc5\xbe Janez XXII._NEWLINE_Med stoletno vojno je bil z mirom v Br\xc3\xa9tignyju (1360) brez boja predan Angle\xc5\xbeom, vrnjen Franciji leta 1428."